stanford-oval/wikipedia huggingface dataset:
โลกสุดอัศจรรย์ของกัมบอล

| โลกสุดอัศจรรย์ของกัมบอล |
| --- | --- |
ประเภท: ตลก
สร้างโดย: Ben Bocquelet
กำกับโดย: Mic Graves
เสียงของ:   Nicholas Cantu (Season 5 –6)  Christian J. Simon (Season 6)  Kyla Rae Kowalewski  Teresa Gallagher  Dan Russell  Logan Grove (Seasons 1–3)  Kwesi Boakye (Seasons 1–3)  Jacob Hopkins (Season 3–5)  Terrell Ransom, Jr. (Season 3–5)  Donielle T. Hansley, Jr. (Season 5–6)  Hugo Harold-Harrison Mic Graves
ผู้ประพันธ์เพลง: Ben Locket
ประเทศแหล่งกำเนิด:    สหราชอาณาจักร   สหรัฐ 
ภาษาต้นฉบับ: อังกฤษ
จำนวนฤดูกาล: 6
จำนวนตอน: 247 (รายชื่อตอน)
การผลิต
ผู้อำนวยการผลิต:   Ben Bocquelet  Michael Carrington  Daniel Lennard 
ผู้อำนวยการสร้าง:   Joanna Beresford (Season 1)  Sarah Fell (Season 2 – 6) 
ความยาวตอน: 11 นาที
บริษัทผู้ผลิต: การ์ตูนเน็ตเวิร์คสตูดิโอส์ Studio Soi Great Marlborough Productions (Season 3 –6)Boulder Media (Season 1) Dandelion Studios (Season 1) RatPac Entertainment
ออกอากาศ
เครือข่าย: การ์ตูนเน็ตเวิร์ค
ออกอากาศ: 3 พฤษภาคม ค.ศ. 2011 (2011-05-03) – 24 มิถุนายน ค.ศ. 2019 (2019-06-24)
การแสดงที่เกี่ยวข้อง
SpongeBob SquarePants Rocko's Modern Life Junior Degole (2018-19)
โลกสุดอัศจรรย์ของกัมบอล (อังกฤษ: The Amazing World of Gumball) เป็นซีรีส์การ์ตูนทีวีแอนิเมชันของสหราชอาณาจักร-สหรัฐ  สร้างขึ้นโดย เบน บ็อคคเล็ต ทางช่องการ์ตูนเน็ตเวิร์ค ผลิตโดยการ์ตูนเน็ตเวิร์คดีเวลลอปเมนท์สตูดิโอยุโรป ออกอากาศครั้งแรกเมื่อวันที่ 3 พฤษภาคม ค.ศ. 2011 ในประเทศไทยออกอากาศทางทรูวิชั่นส์ช่อง 449
ตัวละคร

กัมบอล วัตเตอร์สัน เป็นตัวละครหลักในเรื่อง เขาเป็นแมวสีฟ้า ชีวิตในวัยเด็กของเขาปรากฏตัวในตอน "The Origins"
ดาร์วิน วัตเตอร์สัน เป็นเพื่อนที่ดีที่สุดของกัมบอล และเป็นน้องชายบุญธรรม เขาเป็นปลาทองสีส้ม ชื่อเต็มของเขาคือดาร์วิน เดสปิกอลา แคสเปี้ย อคารป โพไซดอน เนปจูโน วัตเตอร์สัน ทรี
เอนเนอีส วัตเตอร์สัน เป็นน้องสาวของกัมบอล เธอเป็นกระต่ายสีชมพู
นิโคล วัตเตอร์สัน เป็นแม่ของกัมบอล เธอเป็นแมวสีฟ้า ในตอน "The Choices" เธอได้พบกับริชาร์ดสามีของเธอ นามสกุลเดิมของเธอคือ เซนิคอร์ท
ริชาร์ด วัตเตอร์สัน เป็นพ่อของกัมบอล เขาเป็นกระต่ายสีชมพูที่น้ำหนักเกิน
แหล่งข้อมูลอื่น

Official website เก็บถาวร 2011-10-28 ที่ เวย์แบ็กแมชชีน
Official page for The Amazing World of Gumball เก็บถาวร 2014-08-14 ที่ เวย์แบ็กแมชชีน at Cartoon Network
โลกสุดอัศจรรย์ของกัมบอล ที่อินเทอร์เน็ตมูวีเดตาเบส
ความจริงวิปลาส

ความจริงวิปลาส (อังกฤษ: derealization มักย่อว่า DR) เป็นความผันแปรทางการรับรู้ที่ประสบการณ์กับโลกภายนอกดูเหมือนไม่จริง
อาการอื่น ๆ รวมทั้งรู้สึกว่าโลกรอบ ๆ ตัวเหมือนความฝัน อยู่ห่างไกล หรือบิดเบือน)
มันเป็นอาการแยกตัวออกจากความจริง (dissociation) ที่เกิดในภาวะต่าง ๆ รวมทั้งความเครียดรุนแรง การบาดเจ็บทางกายใจ ความซึมเศร้า และความวิตกกังวล
ความจริงวิปลาสเป็นประสบการณ์ที่เป็นอัตวิสัยเกี่ยวกับความไม่จริงของโลกภายนอก เทียบกับบุคลิกวิปลาส (depersonalization) ที่รู้สึกว่าตนเองไม่เป็นจริง แต่นักวิชาการปัจจุบันโดยมากก็ไม่คิดว่าความจริงวิปลาส (สิ่งแวดล้อม) และบุคลิกวิปลาส (ตนเอง) เป็นภาวะที่แยกจากกัน
ความจริงวิปลาสเรื้อรังอาจมาจากการทำหน้าที่ผิดปกติของสมองกลีบท้ายทอยและกลีบขมับ
ภาวะนี้สามัญในประชากรทั่วไปโดยมีความชุกตลอดชีวิตถึง 5% และ 31-66% เมื่อเกิดเหตุการณ์ที่ทำให้เจ็บกายหรือใจ
ลักษณะ

ในภาวะนี้ อาจเรียกได้ว่ามีสิ่งที่จับต้องไม่ได้/ไม่มีตัวตนที่แยกบุคคลจากโลกภายนอก อาจเป็นเหมือนหมอกคลุมประสาทสัมผัส แผ่นกระจกฝ้า หรือม่านบาง ๆ
บุคคลอาจบอกว่า สิ่งที่ตนเห็นรู้สึกไม่มีชีวิตชีวาและไร้อารมณ์
การเห็นบุคคลที่รักอาจมีการตอบสนองทางอารมณ์ลดลงอย่างสำคัญ
ความรู้สึกว่าเคยเห็นแล้วทั้ง ๆ ที่ไม่เคยเห็น (เดฌา-วูว์) หรือว่าไม่เคยเห็นทั้ง ๆ ที่เคยเห็น (jamais vu) เป็นเรื่องสามัญ
สถานที่ที่คุ้นเคยอาจรู้สึกแปลก ไม่คุ้นเคย ไม่เป็นจริง
อาจไม่สามารถปลงใจถึงสิ่งที่รับรู้ว่าเป็นจริงหรือไม่
อาจรู้สึกเหมือนอยู่ในภาพยนตร์ที่ใช้เทคนิคซูมกล้อง (dolly zoom) ที่ทำให้ขนาดและทัศนมิติของสิ่งที่เห็นผิดเพี้ยนไป
การรับรู้ที่บิดเบือนเช่นนี้อาจกระจายไปยังประสาทสัมผัสอื่น ๆ รวมทั้งการได้ยิน การรู้รส และการได้กลิ่น
ความจริงวิปลาสมักเกิดในสถานการณ์ที่วิตกกังวลมาก หรือมีความคิดแทรกซอนที่ไม่สามารถหยุดคิดได้
ในกรณีเช่นนี้ ภาวะอาจเพิ่มขึ้นเรื่อย ๆ ไปตามความวิตกกังวลที่เป็นมูลฐานโดยประกอบกับความคิดที่ก่อทุกข์ จะรู้ตัวก็ต่อเมื่อถึงจุดวิกฤติโดยมักปรากฏเป็นความตื่นตระหนก (panic attack) ความวิตกกังวลจึงปรากฏอย่างชัดเจนอย่างปฏิเสธไม่ได้
ซึ่งอาจขัดการดำเนินชีวิตและสร้างพฤติกรรมหลีกเลี่ยง (avoidant behavior)
บุคคลที่ประสบกับภาวะความจริงวิปลาสอาจกังวลว่าอะไรเป็นเหตุ
โดยยอมรับได้ยากว่า อาการน่าเป็นห่วงเช่นนี้เป็นผลของความวิตกกังวล เพราะมักคิดว่าต้องเป็นเหตุหนักกว่านั้น
ซึ่งก็จะทำให้วิตกกังวลมากขึ้นและอาการความจริงวิปลาสแย่ลง
ความจริงวิปลาสยังพบว่า ขัดการเรียนรู้ โดยปัญหาทางประชานจะปรากฏเมื่อพยายามระลึกถึงสิ่งที่เรียน และปรากฏเป็นความบกพร่องในการจินตนาการรูปในมิติต่าง ๆ (visuospatial deficit)
นี่อาจเข้าใจได้ในฐานะที่บุคคลรู้สึกเหมือนกับประสบเหตุการณ์เป็นบุคคลที่สาม
ดังนั้นจึงไม่สามารถรับแล้วประมวลข้อมูลได้อย่างถูกต้อง โดยเฉพาะทางการเห็น
ผู้ประสบกับภาวะนี้อธิบายความรู้สึกว่าเหมือนกับเห็นโลกผ่านจอโทรทัศน์
สถานรักษาพยาบาลทั่วไปมักจะรู้จักและวินิจฉัยโรคบุคลิกภาพ-ความจริงวิปลาส (Depersonalization-derealization disorder) ค่อนข้างน้อย
แม้ในกลุ่มประชากรทั่วไปโรคอาจชุกถึง 5% และในบุคคลที่ได้รับบาดเจ็บทางกายใจอาจสูงถึง 37%
อาการอาจรวมบุคลิกวิปลาส (depersonalization) ความรู้สึกเหมือนกับเป็นคนคอยเฝ้าสังเกต
เหมือนกับกลายเป็นตัวตนต่างหากอีกอย่างในโลก โดยทุกอย่างที่กำลังเกิดขึ้น ที่กำลังประสบ ที่กำลังรับรู้ ผ่านการรู้การเห็นของบุคคลอื่นเหมือนกับมองโลกโดยใช้ตาของบุคคลที่หนึ่งภายในเกม (เช่น ในวิดีโอเกมยิงมุมมองบุคคลที่หนึ่ง)[ต้องการอ้างอิง]
เหตุ

ภาวะนี้อาจเป็นไปตามภาวะทางประสาทเช่น โรคลมชัก (โดยเฉพาะโรคลมชักเหตุสมองกลีบขมับ) ไมเกรน และการบาดเจ็บที่ศีรษะแบบเบา ๆ
การไร้อารมณ์ทางตาและการตอบสนองต่อสิ่งที่เห็นทางอารมณ์น้อยลงคล้ายกับภาวะความจริงวิปลาส
ซึ่งแสดงว่ามีปัญหากับกระบวนการที่อารมณ์มาประกอบการรับรู้
การรับรู้ที่เปลี่ยนไปอาจทำให้เห็นโดยรู้สึกว่าไม่จริงหรือว่าเฉย ๆ/ไร้อารมณ์
งานศึกษาทางประสาทสรีรภาพบางงานพบปัญหาที่เกิดจากสมองกลีบหน้า-กลีบขมับ ซึ่งมีสหสัมพันธ์อย่างสูงกับโรคที่สมองกลีบขมับเช่นโรคลมชัก
ความจริงวิปลาสอาจปรากฏเป็นผลโดยอ้อมของโรคระบบการทรงตัว (ในหูชั้นใน) บางอย่างเช่น หูชั้นในอักเสบ
ซึ่งเชื่อว่าเกิดจากความวิตกกังวลเหตุเวียนศีรษะ
คำอธิบายอีกอย่างก็คือ การทำหน้าที่ผิดปกติของระบบการทรงตัวมีผลต่าง ๆ รวมทั้งการปรับการทำงานของระบบประสาท noradrenergic (ที่ใช้สารสื่อประสาท norepinephrine) และ serotonergic (ที่ใช้สารสื่อประสาทเซโรโทนิน) เพราะไปโทษอาการที่เกิดจากระบบการทรงตัวอย่างผิด ๆ ว่ากำลังตกอยู่ในอันตรายแล้วมีผลให้วิตกกังวลหรือตื่นตระหนก แล้วก่อภาวะความจริงวิปลาส
อนึ่ง ภาวะนี้ยังสามัญในอาการทางกายเหตุจิต (psychosomatic symptom) ที่เห็นในโรควิตกกังวลประเภทต่าง ๆ รวมทั้งโรคคิดว่าตนป่วย (hypochondriasis)
อย่างไรก็ดี ภาวะนี้ปัจจุบันจัดว่าเป็นปัญหาทางจิตต่างหากอย่างหนึ่งเพราะมันเกิดกับโรคหลายอย่างและก็เกิดเองต่างหากด้วย
งานศึกษาบางงานได้สัมพันธ์ความจริงวิปลาสและอาการดิสโซสิเอทีฟกับความแตกต่างทางสรีรภาพและทางจิตของบุคคลและสิ่งแวดล้อมของบุคคล
มีข้อสังเกตว่า การตื่นนอนง่ายบวกกับภาวะบางอย่างเกี่ยวกับการนอน เช่น ภาวะเหมือนฝันเมื่อตื่น ประสาทหลอนช่วงก่อนหลับหรือหลังตื่น ภาวะกลัวจัดในการหลับระยะ (NREM) และความผิดปกติเกี่ยวกับการนอนอื่น ๆ อาจเป็นเหตุ หรืออาจทำให้ภาวะนี้ดีขึ้นโดยส่วนหนึ่ง
ความจริงวิปลาสยังอาจเป็นอาการของความผิดปกติในการนอน (sleep disorder) และความผิดปกติทางจิต เช่น โรคบุคลิกวิปลาส (DPD), ความผิดปกติทางบุคลิกภาพแบบก้ำกึ่ง (BPD), โรคอารมณ์สองขั้ว, โรคจิตเภท, dissociative identity disorder และโรคทางจิตใจอื่น ๆ
สารต่าง ๆ รวมทั้งกัญชา
สารก่ออาการโรคจิต (psychedelics) สารดิสโซสิเอทีฟ ยาแก้ซึมเศร้า กาเฟอีน ไนตรัสออกไซด์ อัลบูเทอรอล และนิโคตินล้วนสามารถก่อภาวะความจริงวิปลาส[ต้องการอ้างอิง]
โดยเฉพาะเมื่อใช้มากเกิน
มันยังสามารถเกิดเพราะการเลิกแอลกฮอล์/เหล้า หรือหยุดยาเบ็นโซไดอาเซพีน
การหยุดใช้โอปิแอตยังอาจก่อภาวะความจริงวิปลาส ซึ่งอาจกลายเป็นอาการเรื้อรัง หรืออาจเกิดทีหลัง ซึ่งแสดงความต่าง ๆ ระดับสูงของปรากฏการณ์นี้ในระหว่างบุคคล
วิธีรักษาโรคตื่นตระหนกที่ไม่ใช้ยาแบบ interoceptive exposure
อาจใช้ก่อภาวะความจริงวิปลาสและบุคลิกวิปลาสที่สัมพันธ์กันได้
ดูเพิ่ม

บุคลิกวิปลาส
สุญตา
ความผิดปกติที่เกิดหลังความเครียดที่สะเทือนใจ
โรคดิสโซสิเอทีฟ
วิกฤตวัยกลางคน
ความจริง
เชิงอรรถ

↑  interoceptive exposure เป็นเทคนิคการบำบัดทางความคิดและพฤติกรรมที่ใช้รักษาโรคตื่นตระหนก
โดยให้ทำสิ่งที่ก่อความรู้สึกทางกายคล้ายกับเมื่อตื่นตระหนก เช่น หายใจเร็วและการเกร็งกล้ามเนื้อ เป็นวิธีกำจัดการตอบสนองแบบมีเงื่อนไข (conditioned response) โดยเป็นอาการตื่นตระหนกเนื่องกับความรู้สึกทางกายของคนไข้
โลมาปากขวดอินโดแปซิฟิก

| โลมาปากขวดอินโดแปซิฟิก |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Cetacea
วงศ์:: Delphinidae
สกุล:: Tursiops
สปีชีส์:: T.  aduncus
ชื่อทวินาม
Tursiops aduncus (Ehrenberg, 1833)

ชื่อพ้อง 
  Tursiops nuuanu Andrews, 1911  Delphinus aduncus Ehrenberg, 1833
โลมาปากขวดอินโดแปซิฟิก หรือ โลมาปากขวดมหาสมุทรอินเดีย (อังกฤษ: Indo-Pacific bottlenose dolphin, Indian ocean bottlenose dolphin; ชื่อวิทยาศาสตร์:  Tursiops aduncus) เป็นโลมาชนิดหนึ่ง มีลักษณะคล้ายคลึงกับโลมาปากขวดธรรมดา (T. truncatus) คือ มีผิวหนังสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน สิ่งที่แตกต่างจากโลมาปากขวด คือ มีจุดสีเทาเข้มเป็นประอยู่ด้านข้างและด้านท้องลำตัว และมีขนาดเล็กกว่า คือ มีความยาวเต็มที่ประมาณ 1.9-2.3 เมตร
เดิมเคยถูกจัดให้เป็นชนิดเดียวกันกับโลมาปากขวดธรรมดา จนกระทั่งในปี ค.ศ. 1998 จึงได้รับการยอมรับให้แยกออกมาเป็นชนิดต่างหาก
 พบกระจายพันธุ์ทั่วไปในเขตอินโดแปซิฟิกกับมหาสมุทรอินเดีย เช่น ทะเลแดง, ออสเตรเลียตอนเหนือ, ทะเลจีนใต้, ชายฝั่งแอฟริกา ในน่านน้ำไทยพบได้ทั้งฝั่งอ่าวไทยและทะเลอันดามัน แต่ปัจจุบันพบได้น้อยลง และถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ดูเพิ่ม

โลมาปากขวดธรรมดา
แหล่งข้อมูลอื่น

ข้อมูลที่เกี่ยวข้องกับ Tursiops aduncus ที่วิกิสปีชีส์
โรงเรียนหาดใหญ่วิทยาลัย 2

โรงเรียนหาดใหญ่วิทยาลัย 2 (อักษรย่อ: ญ.ว.๒) คือโรงเรียนสาขาของโรงเรียนหาดใหญ่วิทยาลัย แห่งเเรกอดีตเป็นสาขาโรงเรียนหาดใหญ่วิทยาลัยประจำจังหวัดสงขลา และเป็นโรงเรียนสหศึกษาระดับมัธยมศึกษา ของจังหวัดสงขลา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อ พ.ศ. 2539 เดิมมีชื่อว่า "ศูนย์เกษตรกรรมโรงเรียนหาดใหญ่วิทยาลัย (ก.ษ.ญ.ว.)" และ "สาขาโรงเรียนหาดใหญ่วิทยาลัย" มีนายธรรมนูญ วิสัยจร เป็นครูใหญ่คนแรก
ปัจจุบันโรงเรียนจัดการศึกษาเรียนการสอนอย่างเต็มรูปแบบในระดับมัธยมศึกษารูปแบบสหศึกษา เป็นโรงเรียนมัธยมศึกษาขนาดใหญ่พิเศษมีจำนวนนักเรียนปัจจุบัน (พ.ศ. 2564) ประมาณ 3,008 คน และข้าราชการครูและบุคลากรทางการศึกษาประมาณ 169 คน มีเนื้อที่ 71 ไร่ 3 งาน มีอาณาเขตติดกับ สนามกีฬาเมืองหลักภาคใต้ และสวนสาธารณะเทศบาลเมืองบ้านพรุ ปัจจุบัน ว่าที่ร้อยตรีโกศล สุวรรณมณี ดำรงตำแหน่งผู้อำนวยการ วิทยฐานะชำนาญการพิเศษ
โดยในวันที่ 25 พฤษภาคม 2554 ทูลกระหม่อมหญิงอุบลรัตนราชกัญญา สิริวัฒนาพรรณวดี ได้เสด็จทรงเปิดศูนย์เพื่อนใจวัยรุ่น TO BE NUMBER ONE FRIEND CORNER และทอดพระเนตรกิจกรรมของสมาชิกชมรมทูบีนัมเบอร์วัน โรงเรียนหาดใหญ่วิทยาลัย 2 นับเป็นที่ปลื้มปิติแก่บุคลากรโรงเรียนหาดใหญ่วิทยาลัย 2 เป็นอย่างยิ่ง
ประวัติ > จากหาดใหญ่วิทยาลัย

โรงเรียนหาดใหญ่วิทยาลัย 2 ได้รับการประกาศจัดตั้ง จากกรมสามัญศึกษา กระทรวงศึกษาธิการเมื่อ วันที่ 30 มีนาคม พ.ศ. 2539 มีชื่อเดิมว่าสาขาโรงเรียนหาดใหญ่วิทยาลัย เพื่อให้เป็นสาขาโรงเรียนหาดใหญ่วิทยาลัย ทั้งนี้ นายธรรมนูญ วิสัยจร อดีตผู้อำนวยการ โรงเรียนหาดใหญ่วิทยาลัย ได้จัดตั้งเป็นศูนย์วิชาเกษตรกรรม และเป็น 1 ใน 2 ของสาขาโรงเรียนหาดใหญ่วิทยาลัยคือ โรงเรียนหาดใหญ่วิทยาลัยสมบูรณ์กุลกันยาและโรงเรียนหาดใหญ่วิทยาลัย ซึ่งต่อมา นายวิรัช บุญนำ รับนโยบายจากกรมสามัญศึกษา ประกาศจัดตั้งเป็นสาขา โรงเรียนหาดใหญ่วิทยาลัย โดยระยะแรกชื่อว่า "โรงเรียนสาขาหาดใหญ่วิทยาลัย" มีเนื้อที่ 71 ไร่ 3 งาน อยู่ในเขตหมู่ 3 และหมู่ 5 ตำบลบ้านพรุ อำเภอหาดใหญ่ จังหวัดสงขลา กรมสามัญศึกษา กระทรวงศึกษาธิการ เพื่อสร้างโรงเรียนหาดใหญ่วิทยาลัย แห่งที่ 2
ปีการศึกษา 2539 กระทรวงศึกษาธิการได้ประกาศจัดตั้งสาขาโรงเรียนหาดใหญ่วิทยาลัยเป็นโรงเรียนหาดใหญ่วิทยาลัย 2 โดยมี นายวิลาพ อุทัยรัตน์ เป็นผู้บริหารโรงเรียนย้ายมาดำรงตำแหน่ง ผู้อำนวยการโรงเรียนหาดใหญ่วิทยาลัย 2 ท่านได้ดำเนินการจัดตั้ง โรงเรียนเป็นเอกเทศ ขึ้น รวมทั้งได้วางแผน และ ขออนุมัติก่อสร้างอาคารต่าง ๆ
โรงเรียนหาดใหญ่วิทยาลัย 2 เริ่มรับนักเรียนชั้น ม.1 จำนวน 12 ห้องเรียน ในปีการศึกษา 2539 โดยอาศัยเรียนที่ ศูนย์เกษตรกรรม โรงเรียนหาดใหญ่วิทยาลัย ปีต่อมา จึงได้ย้ายมาเรียนในสถานที่ปัจจุบันในปีเดียวกันนี้ (1 เมษายน 2539)
กรมสามัญศึกษาได้ประกาศ เปลียนชื่อสาขาโรงเรียนหาดใหญ่วิทยาลัย เป็น โรงเรียนหาดใหญ่วิทยาลัย 2 และได้ร่วมใช้ตราตรีจักรเป็นสัญลักษณ์ประจำโรงเรียน เช่นเดียวกับ โรงเรียนหาดใหญ่วิทยาลัย และมีปรัชญาของโรงเรียนคือ "ความรู้เลิศ กีฬานำ คุณธรรมเยี่ยม"
เหตุการณ์สำคัญ > ก่อตั้งโรงเรียน

อาจารย์มนัส อัลภาส เป็นบุคคลแรกที่ได้ไปสำรวจพบแหล่งที่เรียนใหม่ ที่ตำบลบ้านพรุ บริเวณพรุค้างคาวซึ่งเป็นพื้นที่ชุ่มน้ำแปลงใหญ่มีเนื้อที่ 471 ไร่ มีแหล่งน้ำในพื้นที่ประมาณ 250 ไร่ จึงมีการจัดตั้ง ศูนย์เกษตรกรรม สาขาโรงเรียนหาดใหญ่วิทยาลัย และพัฒนาการมาเป็น โรงเรียนหาดใหญ่วิทยาลัย 2
เหตุการณ์สำคัญ > อาคารแรก

อาคารเรียนถาวรอาคารแรกคือ อาคารเจิดตรีจักร เป็นอาคารเรียน 4 ชั้น ห้อมล้อม ด้วยอาคารชั่วคราว ที่ไม่มีฝากัน สมัยนั้นโรงเรียนมีปัญหาเรื่องห้องเรียนเป็นอย่างมาก
เหตุการณ์สำคัญ > ญ.ว. อักษรย่อของหาดใหญ่วิทยาลัย 2

หลังจากมีการจัดตั้งโรงเรียนอย่างเป็นถาวร คณาจารย์รุ่นแรก จึงมีการบวงสรวง พระภูมิเจ้าที่ สักการะคณูประการ ต่อโรงเรียนแล้ว ตามธรรมเนียมของโรงเรียนที่จัดตั้งที่ใช้ชื่อร่วมกัน จึงใช้อักษรย่อ ว่า ญ.ว.  เพิ่ม ๒ ต่อท้าย เพื่อรำลึกต่อโรงเรียนผู้สร้าง
เหตุการณ์สำคัญ > เสาธงมาตรฐานโรงเรียน

ปีการศึกษา 2544 เป็นปีที่โรงเรียน เพิ่มชั้นมากขึ้น และจำนวนครู บุคลากรมากขึ้นตามกัน ประกอบกับเสาธง เก่าโรงเรียน เป็นลักษณะติดกับอาคารเจิดตรีจักร และบริเวณเข้าแถวทำกิจกรรมแคบ โรงเรียนจึงได้ทำการย้ายสนามเข้าแถวมายังฝั่งอาคารกิตตระการ พร้อมกันสร้าง เสาธงมาตรฐานแบบพิเศษ
เหตุการณ์สำคัญ > สร้างพระพิฆเนศวร

พระพิฆเนศวร เทพผู้เป็นเลิศทางศิลปวิทยาการทุกแขนง เป็นพระผู้เแทนของสถาบันครู ตามสัจจะปฏิญาณที่ว่า "ผู้ใดบูชาครู เป็นมงคลแก่บุคคลนั้น"
ซึ่งประดิษฐาน บริเวณด้านหน้าหอประชุมภัคพิพิธ ด้านขวามือ
เหตุการณ์สำคัญ > เพิ่มชั้นม.ปลาย

โรงเรียนเปิดการเรียนการสอน มาช่วงหนึ่งประกอบนักเรียนเพิ่มขึ้นหลังรวดเร็ว จึงเปิดทำการสอน ชั้นมัธยมปลายรุ่นแรก โดยรับนักเรียนชั้น ม.3 เดิม โดยเปิดสอนแผนกวิทยาศาสตร์-คณิตศาสตร์ แผนกศิลป์-คณิตศาสตร์ 2 ห้องเรียน
เหตุการณ์สำคัญ > แผนกศิลป์-ฝรั่งเศส รุ่นแรก

หลังจากจัดการศึกษา ชั้นมัธยมศึกษาตอนปลาย ในรุ่นที่4 โรงเรียนจึงเปิดสอนแผนกศิลป์ภาษา เป็นรุ่นแรก ในปีการศึกษา 2544 โดยมีอาจารย์มนูญ ละอองจิต เป็นครูผู้สอนท่านแรก
เหตุการณ์สำคัญ > สร้างชื่อเสียง ญ.ว. ๒

ใน พ.ศ. 2544 โรงเรียนหาดใหญ่วิทยาลัย 2 เป็นโรงเรียนที่มีการสอบแข่งขันสูง โรงเรียนก้าวสู่ระดับภูมิภาค ทั้งวิชาการ และการกีฬา นักเรียนจบการศึกษาแต่ละปี สามารถสอบเช้า ระดับอุดมศึกษา จนโรงเรียน จัดการเรียนการสอน ตามหลักมาตรฐาน ร่วมกับโรงเรียนส่วนกลาง
เหตุการณ์สำคัญ > ยุคเรียนดีกีฬาเด่น

ปีการศึกษา 2545 หลังจากโรงเรียน เปิดสอนมา 6 ปี ผลิตนักเรียนไป 6 รุ่น ประกอบการที่นักเรียนมีความขยันมั่นเพียร ทำให้วิชาการและกีฬาโรงเรียน อยู่ในอันดับต้น ๆ ของหวัดสงขลา และการฝึกฝนด้านต่าง ๆ ทำให้ค่านิยมของนักเรียน มีการพัฒนาอย่างเด่นชัด
เหตุการณ์สำคัญ > สร้างพระพุทธรูป

พระพุทธรูปที่สร้างขึ้น เพื่อความเป็นศิริมงคล และเคารพสักการะ สร้างในวาระครบรอบ 10 ปีแห่งการก่อตั้งโรงเรียน ประดิษฐาน ณ บริเวณ ด้านหน้าหอประชุม ขวามือ
เหตุการณ์สำคัญ > สร้างป้ายโรงเรียน ประตูที่ 2

สร้างป้ายและประตูทางเข้าโรงเรียน เป็นป้ายที่ 2 ด้านทางเข้า เพื่อความสวยงามโรงเรียนและ ลดปัญหาด้านจราจร ด้านประตูเดิม เป็นป้ายลักษณะสี่เหลี่ยมอักษรตัวใหญ่
รางวัลเกียรติยศ

รางวัลชนะเลิศถ้วยพระราชทานกีฬาตระกร้อ จากสมเด็จพระบรมโอรสาธิราชฯ สยามมกุฎราชกุมาร
รางวัลชนะเลิศถ้วยพระราชทาน จากสมเด็จพระเทพรัตนราชสุดาฯ สยามบรมราชกุมารี
รางวัลยอดเยื่ยมส่งเริมการอ่าน จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
รางวัลเกียรติบัตรเยาวชนดีเด่น
รางวัลห้องสมุดเฉลิมพระเกรียติกาญจณาภิเษก
โรงเรียนผู้นำการเปลื่ยนแปลง
โรงเรียนดีเด่นด้านการช่วยเหลือนักเรียนเป็นระบบ
รางวัลดีเด่นด้านการสื่อสารภาษาไทย
ปีการศึกษา 2548-2550 มีนักเรียนเอเอฟเอสจำนวน 5 คน
นักกีฬาตระกร้อทีมชาติไทยจำนวน 7 คน
รางวัลกีฑาเหรียญทองโอลิมปิก
รางวัลชนะเลิศ 2 เหรียญทอง
โรงเรียนแกนนำเยาวชนพลยุธธรรม   ตามโครงการเยาวชนพลยุธิธรรม
โรงเรียนดีเด่นด้านคุณธรรมและจริยธรรม ระดับประเทศ
รางวัลสถานศึกษาพระราชทานปีการศึกษา พ.ศ 2550 ขนาดใหญ่
รางวัลสถานศึกษาพระราชทานปีการศึกษา พ.ศ 2555 ขนาดใหญ่
พื้นที่ของสถานศึกษา > อาคารและสถานที่ภายในบริเวณโรงเรียน

สถานที่ตั้งของโรงเรียนหาดใหญ่วิทยาลัย 2 ประกอบด้วยบริเวณโรงเรียน ตั้งอยู่เลขที่ 80 หมู่ 3 และหมู่ 5 ตำบลบ้านพรุ อำเภอหาดใหญ่ จังหวัดสงขลา
บนพื้นที่ 71 ไร่ 3 งาน 33 ตารางวา ของกรมธนารักษ์ โดยมีอาณาบริเวณทิศเหนือ จรดการกีฬาแห่งประเทศไทย สำนักงานภาคใต้ ทิศใต้ จรดสวนสาธารณะเทศบาลเมืองบ้านพรุ ทิศตะวันออก จรดถนนที่ดินเอกชน และทิศตะวันตก จรดที่ดินสวนยางพารา
สำหรับบริเวณโรงเรียนนั้น ตั้งอยู่เขตเทศบาลเมืองบ้านพรุ บริเวณชานเมืองรอบนอกของอำเภอหาดใหญ่ รายล้อมด้วยสถานที่สำคัญหลายแห่ง คือ สวนสาธารณเทศบาลเมืองบ้านพรุ การกีฬาแห่งประเทศไทย ภาคใต้ ในส่วนอาคารต่าง ๆ ของโรงเรียนนั้น ประกอบด้วยอาคารเรียน 8 หลัง และอาคารประกอบแปดหลัง อาคารต่าง ๆ มีดังต่อไปนี้
พื้นที่ของสถานศึกษา > อาคารต่าง ๆ

อาคารเรียน :กลุ่มอาคารเรียนโรงเรียนหาดใหญ่วิทยาลัย 2 เป็นอาคารเรียนลักษณะกลุ่มอาคารทรงไทย แบบพิเศษ ขนาด 4 ชั้น และ 5 ชั้นพิเศษ
หอประชุม  : เป็นอาคาร 2 ชั้น แบบพิเศษ
เรือนเกษตร : เป็นอาคารที่ใช้เรียนในวิชาเกษตร
เรือนพลานามัย : เป็นอาคารที่ใช้เรียนวิชาพลานามัยและศิลปะ
พื้นที่ของสถานศึกษา > ลานกิจกรรม

สนามฟุตบอล : เป็นสนามหญ้าใช้สำหรับทำกิจกรรมรวมสำหรับโรงเรียนใช้เป็นที่ทำกิจกรรมได้ถึง 5,000 คน
ลานรวมใจ : อยู่ด้านหน้าของอาคารเรียน 5 ชั้นใช้ประะกอบพิธีการหน้าเสาธง และยังเป็นลานกีฬาอีกด้วย
ลานกีฬาแดง-ฟ้า : อ่ยู่ระหว่างหอประชุมกับสนามบอล แบ่งเป็น2ส่วน คือ สนามบาสเกตบอล และสนามวอลเลย์บอล
พื้นที่ของสถานศึกษา > สถานที่พักผ่อนหย่อนใจ

สวนพฤกษ์ศาสตร์โรงเรียน
สวนวรรณพฤกษ์-วรรณคดี
พื้นที่ของสถานศึกษา > อาคารเรียน 1 เจิดตรีจักร

ชั้นที่ 1 สำนักงานกลุ่มบริหารทั่วไป ที่ 2 (กลุ่มงานส่งเสริมและสัมพันธ์ชุมชน) สำนักงานกลุ่มสาระการเรียนรู้ศิลปะ ห้องปฏิบัติการดนตรีสากล ห้องปฏิบัติการทัศนศิลป์ และห้องปฏิบัติการดนตรีไทย
ชั้นที่ 2 สำนักงานกลุ่มสาระการเรียนรู้วิทยาศาสตร์ ที่ 1 ห้องเรียน และห้องเรียนโครงการ SMP
ชั้นที่ 3 สำนักงานกลุ่มสาระการเรียนรู้วิทยาศาสตร์ ที่ 2 ห้องเรียน และห้องเรียนโครงการ SMP
ชั้นที่ 4 สำนักงานกลุ่มสาระการเรียนรู้วิทยาศาสตร์ ที่ 3 ห้องเรียน และห้องเรียนโครงการ SMP
พื้นที่ของสถานศึกษา > หอประชุมภัคพิพิธ

ชั้นที่ 1 ศูนย์เพื่อนใจวัยรุ่น To Be Number One Friend Corner สำนักงานส่งเสริมคุณธรรมจริยธรรม ห้องวงโยธวาธิต ห้องละหมาด
ชั้นที่ 2 ห้องประชุมกลาง
พื้นที่ของสถานศึกษา > อาคารเรียน 2 กิตระการ

ชั้นที่ 1 ห้องเกียรติยศ สำนักงานกลุ่มบริหารบุคคล ที่ 1 (กลุ่มงานกิจการนักเรียน) สำนักงานกลุ่มบริหารทั่วไป ที่ 1 (กลุ่มงานอาคารสถานที่) สำนักงานประชาสัมพันธ์
ชั้นที่ 2 สำนักงานผู้อำนวยการ สำนักงานกลุ่มบริหารวิชาการ สำนักงานกลุ่มบริหารงบประมาณ ที่ 1 (กลุ่มงานงบประมาณ) สำนักงานกลุ่มบริหารบุคคล ที่ 2 (กลุ่มงานครูและบุคลากร) สำนักงานปฏิรูปการเรียนรู้ สำนักงานกลุ่มบริหารงบประมาณ ที่ 2 (กลุ่มงานนโนบายและแผน)
ชั้นที่ 3 สำนักงานกลุ่มสาระการเรียนรู้คณิตศาสตร์ ห้อง Cyber Zone ห้องปฏิบัติการคอมพิวเตอร์ไทยเข้มแข็ง (SP 2) และห้องเรียน
ชั้นที่ 4 สำนักงานกลุ่มสาระการเรียนรู้ภาษาต่างประเทศ และห้องเรียน
ชั้นที่ 5 ห้องเรียนโครงการ Cyber Classroom ห้องเรียนโครงการ SMP ห้องเรียนภาษาฝรั่งเศส
พื้นที่ของสถานศึกษา > โรงธารศรัทธา

โรงอาหารกลาง ร้านค้า 17 ร้าน ห้องรับประทานอาหารครูและบุคลากร สำนักงานโภชนาการและอนามัยโรงเรียน และสำนักงานคณะกรรมการนักเรียน
พื้นที่ของสถานศึกษา > อาคารเรียน 3 ปัญจาสิริ

ชั้นที่ 1 สำนักงานกลุ่มงานส่งเสริมวิชากา(กิจกรรมพัฒนาผู้เรียน) สำนักงานแนะแนว สำนักงานพยาบาล
ชั้นที่ 2 ห้องสมุดเฉลิมพระเกรียติกาญจนาภิเษก ห้อง Knowledge Assets ห้อง TOT IT SCHOOL ห้องปฏิบัติการคอมพิวเตอร์
ชั้นที่ 3 สำนักงานกลุ่มสาระการเรียนรู้ภาษาไทย ศูนย์สื่อกลุ่มสาระการเรียนรู้ภาษาไทย และห้องเรียน
ชั้นที่ 4 ห้องเรียน
พื้นที่ของสถานศึกษา > อาคารเรียน 4 ปีตินุสรณ์

ชั้นที่ 1 โถงกิจกรรม และห้องปฏิบัติการพลศึกษา
ชั้นที่ 2 สำนักงานกลุ่มสาระการเรียนรู้สุขศึกษาและพลศึกษา และห้องเรียน
ชั้นที่ 3 สำนักงานกลุ่มสาระการเรียนรู้สังคมศึกษา ศาสนา และวัฒนธรรม ห้องโฮมเธียร์เตอร์ ห้องคอมพิวเตอร์ ศูนย์การเรียนรู้ประชาคมอาเซียน ห้อง ฯพณฯ ชวน หลีกภัย และห้องเรียน
ชั้นที่ 4 ห้องเรียน
การจัดการศึกษา

ประเภท สหศึกษาในระดับมัธยมศึกษาตอนต้น-มัธยมศึกษาตอนปลาย ปัจจุบัน โรงเรียนหาดใหญ่วิทยาลัย 2 มีจำนวน 79 ห้องเรียน นักเรียนประมาณ 2,848 คน ครูจำนวน 160 คน
การจัดการศึกษา > แผนการจัดชั้นเรียน

มัธยมศึกษาตอนต้น 14-14-14
มัยมศึกษาตอนปลาย 10-10-10
ทำเนียบผู้อำนวยการโรงเรียน

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1. | นายวิลาพ อุทัยรัตน์ (ผอ. 9) | 2539-2542 |
| 2. | นางบุปผา มณีพรหม (ผอ. 9) | 2542-2547 |
| 3. | นางสาวผ่องศรี เรืองดิษฐ์ (ผอ. 9) | 2547-2549 |
| 4. | ดร.พิมพ์มาส รังสรรค์สฤษดิ์ (ผอ. เชี่ยวชาญ) | 2549-2554 |
| 5. | นายก่อศักดิ์ ศรีน้อย (ผอ. ชำนาญการพิเศษ) | 2554-2559 |
| 6. | ดร.ถนอมทรัพย์ นูนน้อย (ผอ. เชี่ยวชาญ) | 11 พฤศจิกายน 2558 - 30 ตุลาคม 2561 |
| 7. | ว่าที่ร้อยตรีโกศล สุวรรณมณี (ผอ.ชำนาญการพิเศษ) | 1 พฤศจิกายน 2561 - 30 กันยายน 2563 |
| 8. | นายสมโชค สิงห์เกลี้ยง (ผอ.ชำนาญการพิเศษ) | 28 ตุลาคม 2563 - 30 กันยายน 2567 |
| 9. | นางฐาปนี มะลี | 9 ตุลาคม 2567 - ปัจจุบัน |
เพลงประจำโรงเรียนหาดใหญ่วิทยาลัย 2

เพลงประจำโรงเรียนหาดใหญ่วิทยาลัย 2 ประพันธ์โดยท่านผู้อำนวยการบุปผา มณีพรหม ผู้เรียบเรียงและให้ทำนองคือ อาจารย์วีระ รักงาม ในอดีตใช้เพลงร่วมเช่นเดียวกัน โรงเรียนหาดใหญ่วิทยาลัย หลังจากโรงเรียนแยกตัวออกเป็น โรงเรียนหาดใหญ่วิทยาลัย 2 ซึ่งขับร้องโดยคณาจารย์รุ่นแรกของโรงเรียน หลังจากนั้น มีการเปลื่ยนผู้ขับร้องไปตามเวลา ซึ่งบทเพลง จะเปิดในช่วงเช้าก่อนเวลาเข้าแถวเคารพธงชาติ 15 นาที และเปิดในงานพิธีการสำคัญ
กีฬาประเพณี ตรีจักรเกมส์

การแข่งขันกีฬาประเพณีตรีจักรเกมส์นั้น เป็นความคิดริเริ่มของอาจารย์บุปผา มณีพรหม ผู้อำนวยการโรงเรียนหาดใหญ่วิทยาลัย 2 กับอาจารย์สงบ มณีพรหม ผู้อำนวยการโรงเรียนหาดใหญ่วิทยาลัย ทั้งสองท่านได้มีแนวคิดในการสร้างผูกพันความสามัคคีระหว่างโรงเรียนพี่โรงเรียนน้อง ในอันที่จะร่วมกันจัดการแข่งขันกีฬาขึ้นเพื่อเป็นการเชื่อมความสามัคคีของครูอาจารย์ และนักเรียนทุกฝ่าย ซึ่งอาจารย์ทั้ง 2 ท่าน ได้มีความเห็นพ้องกันในความคิดอันนี้ โดยเวียนกันเป็นเจ้าภาพไปจนครบ สถานที่แข่งขันคือ สนามกีฬาจิระนคร โดยปัจจุบันได้ยกเลิกการจัดแล้ว
แหล่งข้อมูลอื่น

เว็บไซต์โรงเรียนหาดใหญ่วิทยาลัย 2
| ด ค กโรงเรียนหาดใหญ่วิทยาลัย |
| --- | --- | --- |
| สัญลักษณ์ |  ตรีจักร  พระพิฆเนศวร  |  |
| วิทยาลัย |  โรงเรียนหาดใหญ่วิทยาลัย  |  |
| วิทยาเขต |  โรงเรียนหาดใหญ่วิทยาลัย  โรงเรียนหาดใหญ่วิทยาลัย ๒  โรงเรียนหาดใหญ่วิทยาลัยสมบูรณ์กุลกันยา  |  |
| กิจกรรม |  ตรีจักรเกมส์  |  |
| บุคคลสำคัญ |  ขุนนิพัทธ์จีนนคร ต้นตระกูลจิระนคร  |  |
 หมวดหมู่  โครงการ  สถานีย่อย